|  |  |
| --- | --- |
|  | Tiu ĉi artikolo temas pri la rekonstruita romia fortikaĵo en Hesio (Germanio). En Turingio krome ekzistas samnoma urbo, kiu nun estas parto de la duobla urbo Saalburg-Ebersdorf |

la rekonstruita romia fortikaĵo Saalburg ĉe Bad Homburg
La **Saalburg** [ZA:Lburg] estas muzee rekonstruita romia armea fortikaĵo, en romiaj tempoj parto de la limaj fortikaĵoj inter la romia imperio okcidente kaj la ĝermanaj teritorioj oriente. La fortikaĵo ekestis en la jaro 90 post Kristo kiel simpla tendaro kun protektaj muroj el tero kaj ligno – tiam 200 soldatoj deĵoris ĉi tie. Ĝis la jaro 213 ĝi evoluis al stabila ŝtona fortikaĵo, kun 500 soldatoj, parte piediraj kaj parte surĉevalaj.

Post kiam la romianoj forlasis la fortikaĵan limon ĉirkaŭ la jaro 260 post Kristo, la disfalinta konstruaĵo ekde la mezepoko utilis kiel ŝtonminejo, ĝis fine meze de la 19-a jarcento komenciĝis arkeologiaj elfosadoj de la areo.

Dum 1892 nacia scienca komisiono komencis sisteme esplori la situon de la romiaj fortikaĵaj konstruaĵoj ĉe la limo inter la Romia Regno kaj Ĝermanio, kaj inter 1897 kaj 1910 laŭ ordono de la germana imperiestro Vilhelmo la 2-a la fortikaĵo *Saalburg* estis rekonstruita. Rezulte, la *Saalburg* nun estas la plej amplekse rekonstruita romia fortikaĵo de la mondo.

la rekonstruita romia fortikaĵo Saalburg
Nuntempe la fortikaĵo estas informoriĉa muzeo kun multaj trovaĵoj el tiu kaj multaj proksimaj fortikaĵoj de la regiono. La *Saalburg*, kiu troviĝas 5 kilometrojn norde de la urboj Bad Homburg kaj Oberursel, pli-malpli 15 kilometrojn nord-okcidente de Frankfurto ĉe Majno, aŭte atingeblas de la aŭtoŝoseoj A 661 (elveturejo Oberursel Nord / Weilburg) kaj A 5 (elveturejo Friedrichsdorf).


Monda heredaĵo de UNESKO

Ekde la 15-a de julio 2005 la eksaj romiaj fortikaĵoj protektaj kontraŭ la ĝermanoj en hodiaŭa sud-okcidenta Germanio (germane *Obergermanisch-Rätischer Limes*), kaj do ankaŭ la muzea fortikaĵo *Saalburg*, estas monda kultura heredaĵo de Unesko. Ĝi nomiĝas Limeso.

Palisaro kaj ĉirkaŭfosaĵo

Eksteraj ligiloj
----------------

* Saalburg en la Vikimedia Komunejo (Multrimedaj datumoj)
* Kategorio Saalburg en la Vikimedia Komunejo (Multrimedaj datumoj)

* muzeo Saalburg
* virtuala promeno tra la najbara romia fortikaĵo sur monto Feldberg


Monda heredaĵo de UNESKO


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| v • d • rMonda heredaĵo en Germanio |
| --- |
| Norda Germanio | Berlinaj kvartaloj de moderna arkitekturo • Muzea insulo de Berlino • Palacoj kaj parkoj de Potsdam kaj Berlin • Bremeno: Urbodomo de Bremeno kaj statuo Rolando • Goslar kaj Minejoj de Rammelsberg • Hildesheim: Katedralo kaj Sankta Mikaelo • Lubeko • Stralsund kaj Wismar • Germana vadamaro | Flago de Germanio |
| Centra Germanio | Katedralo de Aachen • Brühl: Augustusburg kaj Falkenlust  • Bauhaus Dessau • abatejo Corvey • Ĝardena regno Dessau-Wörlitz • ~~Elba valo ĉe Dresdeno~~ (Mallistigita en 2009) • Katedralo de Kolonjo • Limes Germanicus • Luther-memorejoj en Eisleben kaj Wittenberg • Monaĥejo Lorsch • Messel: fosiliejo • Parko Muskau • Quedlinburg • Rejnvalo • Saalburg • Trier: Romiaj monumentoj, katedralo Sankta Petro, kaj maria preĝejo • Wartburg  • Weimar • Zollverein |
| Suda Germanio | Bamberg • Monaĥejo de Maulbronn • Regensburg • insulo Reichenau • Katedralo de Speyer • Völklinger Hütte • Preĝejo de la Prato • rezidejo de Würzburg |

 |

Koordinatoj: 50° 16′ 17.48″ N 8° 33′ 59.97″ O﻿ / ﻿50.2715222 °N, 8.5666583 °O﻿ / 50.2715222; 8.5666583 (mapo) **Koordinatoj: Parametro: "region=" estu "region:"**  
**Koordinatoj: Parametro: "type=" estu "type:"**  
 **Koordinatoj: Parametro: "region=" estu "region:"**  
**Koordinatoj: Parametro: "type=" estu "type:"**  
 **Koordinatoj: Parametro: "region=" estu "region:"**  
**Koordinatoj: Parametro: "type=" estu "type:"**